Document ID: 32005R0570

ΚΑΝΟΝΙΣΜΌΣ (ΕΚ) αριθ. 570/2005 ΤΗΣ ΕΠΙΤΡΟΠΉΣ
της 14ης Απριλίου 2005
για τροποποίηση του κανονισμού (ΕΚ) αριθ. 118/2005, σχετικά με τον καθορισμό δημοσιονομικών ανωτάτων ορίων για τις άμεσες πληρωμές που χορηγούνται σύμφωνα με το άρθρο 71 του κανονισμού (ΕΚ) αριθ. 1782/2003 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 71 παράγραφος 2,
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 118/2005 της Επιτροπής, της 26ης Ιανουαρίου 2005, για την τροποποίηση του παραρτήματος VIII του κανονισμού (ΕΚ) αριθ. 1782/2003 του Συμβουλίου και τον καθορισμό δημοσιονομικών ανωτάτων ορίων για τη μερική ή την προαιρετική εφαρμογή του καθεστώτος ενιαίας ενίσχυσης, καθώς και για την ετήσια συνολική χρηματοδότηση του καθεστώτος ενιαίας ενίσχυσης που προβλέπεται από τον εν λόγω κανονισμό καθορίζει, για το έτος 2005, τα δημοσιονομικά ανώτατα όρια για τις άμεσες ενισχύσεις που πρέπει να χορηγηθούν σύμφωνα με τις διατάξεις του άρθρου 71 του κανονισμού (ΕΚ) αριθ. 1782/2003.
(2)
Η Γαλλία ανακάλυψε πρόσφατα, στο πλαίσιο του υπολογισμού των δικαιωμάτων ενιαίας ενίσχυσης, την ύπαρξη σημαντικής διαφοράς μεταξύ του οικονομικού αποτελέσματος της χρήσης των φυσικών ατομικών δεδομένων που αφορούν διάφορες άμεσες ενισχύσεις κατά την περίοδο αναφοράς και στα οποία βασίζεται ο καθορισμός των ποσών αναφοράς, και των στοιχείων που κοινοποίησε η Γαλλία τα οποία χρησιμοποιήθηκαν για τον καθορισμό των ανώτατων δημοσιονομικών ορίων που εφαρμόζονται σε διάφορες άμεσες ενισχύσεις στον κανονισμό (ΕΚ) αριθ. 118/2005.
(3)
Κρίνεται σκόπιμο να τροποποιηθούν τα δημοσιονομικά ανώτατα όρια που εφαρμόζονται στη Γαλλία, για το 2005, στις άμεσες ενισχύσεις που καθορίζονται στον κανονισμό (ΕΚ) αριθ. 118/2005.
(4)
Πρέπει να τροποποιηθεί ο κανονισμός (ΕΚ) αριθ. 118/2005 αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 118/2005 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 2005.

Labels: 4
19
5
6